Habarovski krai korrakaitseametnikud leidsid reisilennuki TU-154 meeskonnaliikmete isiklike asjade seast ligi 90 kilogrammi musta kalamarja.
Lennuk pidi lendama Habarovskist Moskvasse, vahendas Interfax.
Siseministeeriumi pressiteenistuse teatel toimetas lennuk kaks päeva tagasi Habarovskisse Aleksandrovi-nimelise laulu- ja tantsuansambli.
Üheksa meeskonnaliiget elasid ühes kohaliku hotellis. Eile hommikul saabus neile vastu autobuss, mis pidi mehed toimetama sõjaväelennuväljale. «Politseinikud pidasid bussi kinni lennuvälja kontrollpunktis. Pardainseneride isiklike asjade läbivaatamisel leidsid korravalvurid 8- ja 10-kilose kaaviari purgi,» seisab teates.
Musta kalamarja oli meeskonnaliikmete asjade seas olnud termokotis. Kaaviari purke leiti ka banaanikastide alt.